pythainlp/thaigov-v2-corpus-22032023 huggingface dataset:
วันอังคารที่ 5 ตุลาคม 2564
เตือน รับจ้างเปิดบัญชีธนาคารให้คนอื่น ระวัง! โทษทั้งจำ - ปรับ พบเห็นกระทำผิดแจ้งสายด่วน 191, 1599
....
สำนักงานตำรวจแห่งชาติ ขอเตือนผู้ที่คิดจะรับจ้างเปิดบัญชีธนาคาร หรือมอบบัญชีธนาคารของตนให้บุคคลอื่น นำไปใช้ในการกระทำความผิด เจ้าของบัญชีธนาคารอาจถูกดำเนินคดีอาญาได้ ดังนี้
.
1. ฐานะตัวการร่วมในการกระทำความผิด ต้องระวางโทษตามที่กฎหมายกำหนดไว้ สำหรับความผิดนั้น ตามประมวลกฎหมายอาญา มาตรา 83
.
2. ผู้สนับสนุนในการกระทำความผิด ต้องระวางโทษสองในสามส่วน ของโทษที่กฎหมายกำหนดไว้สำหรับความผิดนั้น ตามประมวลกฎหมายอาญา มาตรา 86
.
สำหรับความผิดฐานฟอกเงิน ต้องระวางโทษจำคุก 1 - 10 ปี หรือปรับตั้งแต่ 20,000 - 200,000 บาท หรือทั้งจำทั้งปรับ ตาม พ.ร.บ.ป้องกันและปราบปรามการฟอกเงิน พ.ศ. 2542
.
ขอความร่วมมือประชาชน หากพบเห็นการกระทำที่เกี่ยวกับการซื้อขาย หรือแลกเปลี่ยนบัญชีธนาคาร เพื่อนำไปใช้ในการกระทำความผิด กรุณาแจ้ง
☎️สายด่วน 191
☎️สายด่วนสำนักงานตำรวจแห่งชาติ 1599
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันศุกร์ที่ 19 สิงหาคม 2565
"ถึงใกล้ไกลแค่ไหน ผู้ว่าฯ ก็ไปถึง" ผู้ว่าฯสมุทรสงคราม เยี่ยมให้กำลังใจผู้สูงอายุที่ไม่มีบุตรหลานดูแล โดยคุณยายร้องขอวิทยุเพื่อฟังข่าวสารบ้านเมือง
"ถึงใกล้ไกลแค่ไหน ผู้ว่าฯ ก็ไปถึง" ผู้ว่าฯสมุทรสงคราม เยี่ยมให้กำลังใจผู้สูงอายุที่ไม่มีบุตรหลานดูแล โดยคุณยายร้องขอวิทยุเพื่อฟังข่าวสารบ้านเมือง
นายขจร ศรีชวโนทัย ผู้ว่าราชการจังหวัดสมุทรสงคราม พร้อมด้วยนางณัฐสุดา วงษ์สุวรรณ รองนายกเหล่ากาชาดจังหวัดฯ นายอนุกูล เรือนแก้ว ปลัดจังหวัด นายวุฒิชัย ยามโคกสูง นายอำเภอบางคนที ผู้แทนเกษตรจังหวัด พัฒนาการอำเภอบางคนทีพร้อมคณะ นั่งเรือไปเยี่ยมนางสาวบุญนาค ซึ้มงึ้น อายุ 76 ปี ณ บ้านเลขที่ 31 หมู่ที่ 1 ตำบลดอนมะโนรา อำเภอบางคนที เพื่อเป็นกำลังใจและพูดคุย สามารถสร้างรอยยิ้มให้กับคุณยายพร้อมทั้งขอบคุณผู้ว่าฯและทุกคนที่มาเยี่ยมและนำสิ่งของมามอบให้ และยังบอกกับผู้ว่าฯ ว่าอยากได้วิทยุมาฟังข่าวสารบ้านเมืองบ้าง
ผู้ว่าราชการจังหวัดสมุทรสงคราม กล่าวว่า จากกรณีที่มอบหมายให้นายอำเภอบางคนทีและพัฒนาการอำเภอบางคนที ผู้นำท้องถิ่นและท้องที่ตำบลดอนมะโนรา ได้ลงสำรวจพื้นที่และพบว่า นางสาวบุญนาค ฯ อาศัยอยู่คนเดียวเนื่องจากสามีเสียชีวิต มีรายได้จากเบี้ยยังชีพผู้สูงอายุและบัตรสวัสดิการแห่งรัฐเดือนละ 1,000 บาท สภาพบ้านมีความชำรุดทรุดโทรมมากกันฝนไม่ได้ จึงมอบหมายให้ที่ทำการปกครองจังหวัดสมุทรสงคราม นำกำลังอส.และอบต.ดอนมะโนรา และกำนัน/ผู้ใหญ่บ้านในพื้นที่เร่งดำเนินการก่อสร้างบ้านใหม่ โดยใช้วัสดุอุปกรณ์จากการรื้อถอนโรงพยาบาลสนาม มาจัดสร้างให้ส่วนหนึ่ง และจากงบประมาณจากกองทุนจังหวัดสมุทรสงคราม นำมาสมทบก่อสร้างบ้าน ห้องน้ำ ให้ใหม่ พร้อมทั้งจัดหาไฟฟ้าส่องสว่าง น้ำประปา โดยจะเร่งดำเนินการให้แล้วเสร็จภายใน 3 วัน เนื่องจากบ้านคุณยายฯไม่มีไฟฟ้าและน้ำประปา ใช้น้ำฝน และน้ำในคลองอุปโภคบริโภค ใช้กิ่งไม้แห้งนำมาเป็นเชื้อเพลิงในการหุงข้าวและทำอาหารกินเอง โดยมีนางสมหวัง ธรรมสวัสดิ์ ซึ่งเป็น อสม.คอยซื้อข้าวสาร อาหาร พายเรือนำมาส่งให้อาทิตย์ละ 1 ครั้ง และทำมาเช่นนี้ตลอดเวลา 21 ปี โดยไม่ได้เป็นญาติพี่น้อง
วันศุกร์ที่ 29 กรกฎาคม 2565
รมว.เกษตรฯ เปิดนิทรรศการเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2565
เปิดนิทรรศการเฉลิมพระเกียรติพระบาทสมเด็จพระเจ้าอยู่หัว
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นประธานในพิธีเปิดนิทรรศการเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2565 ณ บริเวณอาคาร Thailand Pavilion และมีพิธีจุดเทียนชัยถวายพระพรชัยมงคลพระบาทสมเด็จพระเจ้าอยู่หัว โดยมีคณะผู้บริหารกระทรวงเกษตรและสหกรณ์ แขกผู้มีเกียรติ ผู้แทนจากประเทศและองค์กรที่เข้าร่วมจัดงาน และชุมชนชาวไทยในเข้าร่วมพิธีในช่วงค่ำ ณ เมือง Almere ประเทศเนเธอร์แลน์ เมื่อวันที่ 28 กรกฎาคม 2565 ที่ผ่านมา
วันศุกร์ที่ 15 กรกฎาคม 2565
วธ. เอาใจวัยรุ่นเล่าประวัติศาสตร์ผ่านลายเส้นการ์ตูน เตรียมจัดทำหนังสือ “ประวัติศาสตร์ไทย ฉบับการ์ตูน” เน้นเนื้อหาเข้าใจง่าย สนุก ให้ความรู้เกี่ยวกับวิถีชีวิตบุคคล แหล่งอารยธรรม
วธ. เอาใจวัยรุ่นเล่าประวัติศาสตร์ผ่านลายเส้นการ์ตูน เตรียมจัดทำหนังสือ “ประวัติศาสตร์ไทย ฉบับการ์ตูน” เน้นเนื้อหาเข้าใจง่าย สนุก ให้ความรู้เกี่ยวกับวิถีชีวิตบุคคล แหล่งอารยธรรม
วธ. เอาใจวัยรุ่นเล่าประวัติศาสตร์ผ่านลายเส้นการ์ตูน เตรียมจัดทำหนังสือ “ประวัติศาสตร์ไทย ฉบับการ์ตูน” เน้นเนื้อหาเข้าใจง่าย สนุก ให้ความรู้เกี่ยวกับวิถีชีวิตบุคคล แหล่งอารยธรรม มรดกทางวัฒนธรรม ประวัติศาสตร์ สร้างจิตสำนึกรักชาติ ความภาคภูมิใจความเป็นไทย
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า กระทรวงวัฒนธรรม (วธ.) มีนโยบายเทิดทูนสถาบันชาติ ศาสนา พระมหากษัตริย์และทำนุบำรุงศาสนา ศิลปะ วัฒนธรรม เพื่อสืบสาน รักษาและต่อยอดอย่างยั่งยืน และส่งเสริมคุณธรรม จริยธรรม สร้างจิตสำนึก ค่านิยมและวิถีชีวิตที่ดีงามในสังคมไทยผ่านกิจกรรม โครงการ สื่อต่างๆ ไปสู่ประชาชน ล่าสุด วธ. จึงได้เตรียมจัดทำหนังสือประวัติศาสตร์ชาติไทย ฉบับการ์ตูน โดยมีเนื้อหาเกี่ยวกับประวัติศาสตร์ของไทยในแต่ละยุคสมัย อาทิ สมัยสุโขทัย สมัยอยุธยา สมัยธนบุรี และสมัยรัตนโกสินทร์ เป็นต้น เพื่อจูงใจให้เด็ก เยาวชน และประชาชนได้ตระหนักรู้และเห็นความสำคัญประวัติศาสตร์ชาติไทยที่สืบทอดมั่นคงมาอย่างยาวนาน สร้างจิตสำนึกรักชาติ ความภาคภูมิใจในความเป็นเอกราชของชาติไทย ให้ได้รับความรู้ความเข้าใจของประวัติศาสตร์อย่างแท้จริง ส่งเสริมให้เกิดการศึกษาอดีต เข้าใจปัจจุบัน และสามารถนำประวัติศาสตร์สร้างสรรค์อนาคตต่อไปได้
นายอิทธิพล กล่าวอีกว่า ขณะนี้ วธ.อยู่ระหว่างการดำเนินงานอย่างต่อเนื่อง โดยฉบับแรกเป็นการเผยแพร่ประวัติศาสตร์ในสมัยสุโขทัย ด้วยความร่วมมือจากผู้เชี่ยวชาญในสาขาต่างๆ อาทิ ผู้เชี่ยวชาญด้านภาษา เอกสารและหนังสือ โบราณคดี พิพิธภัณฑ์ วรรณกรรมและประวัติศาสตร์ไทย จากกรมศิลปากร และร่วมกับนักวาดการ์ตูนและนักเขียนการ์ตูนชื่อดัง อาทิ ดร.ณัฐพงศ์ ลาภบุญทรัพย์ และนางประภาสินี เจริญสกุลชัยพร เป็นต้น เพื่อร่วมกันกำหนดแนวทางการจัดทำหนังสือ รวบรวม และเรียบเรียงต้นฉบับ รวมทั้งเพื่อพิจารณาตรวจสอบเนื้อหาต้นฉบับให้ถูกต้อง เรียบร้อย และครบถ้วนสมบูรณ์ โดยภายในหนังสือจะมีเรื่องราวเกี่ยวกับประวัติศาสตร์ไทย สมัยสุโขทัย เล่าถึงชีวิตความเป็นอยู่ บุคคลสำคัญ แหล่งอารยธรรม และมรดกทางวัฒนธรรมที่สำคัญ โดยแบ่งเนื้อหาออกเป็นตอนต่าง ๆ ได้แก่ การเมืองการปกครอง เรื่องราวความสัมพันธ์ระหว่างประเทศ เศรษฐกิจและการค้า สังคม การชลประทาน ศาสนาและพระภิกษุรูปสำคัญ วัฒนธรรมและประเพณี ลายสือไทย วรรณกรรมและปรับไตรภูมิพระร่วง สถาปัตยกรรม ประติมากรรมและจิตรกรรม
นายอิทธิพล กล่าวด้วยว่า หนังสือ“ประวัติศาสตร์ชาติไทย ฉบับการ์ตูน” เป็นหนังสือที่จะทำให้เด็ก เยาวชนมีความสนใจศึกษา เรียนรู้ ประวัติศาสตร์ได้อย่างเพลิดเพลิน และเข้าใจง่ายด้วยตัวละครในวัยที่ใกล้เคียงกัน ซึ่งตัวละครหลักจะเป็นนักเรียนที่ดำเนินเรื่องราวการเรียนรู้ในห้องเรียนและนอกห้องเรียนมีภาพสีสันสวยงาม มีการใช้ภาษาที่สละสลวยซึ่งจะสร้างความรับรู้และความเข้าใจ ให้ทั้งความบันเทิง และความรู้ควบคู่กัน ทั้งนี้ วธ.คาดว่าจะเผยแพร่ภายในปี 2565 และจะแจกจ่ายหนังสือนี้ไปยังห้องสมุด โรงเรียน และสถาบันอุดมศึกษาต่างๆ เพื่อให้นักเรียน นักศึกษาและประชาชนได้อ่านเพื่อค้นคว้าหาความรู้ อีกทั้งยังได้จัดทำหนังสือนี้ในรูปแบบหนังสืออิเล็กทรอนิกส์ (E-Book อี-บุ๊ก) เพื่อการเข้าถึงอย่างกว้างขวางมากยิ่งขึ้น
วันอังคารที่ 10 สิงหาคม 2564
สธ. ชี้แจงข้อสงสัยกรณีการถอนงานวิจัยฟ้าทะลายโจรรักษาโควิด-19 ก่อนตีพิมพ์ในวารสารการแพทย์
กรมการแพทย์แผนไทยและการแพทย์ทางเลือก ยืนยันว่าเนื้อหางานวิจัยหลักยังเป็นไปตามรายงานฉบับแรก คือ ใช้ป้องกันผู้ติดเชื้อโควิดอาการเล็กน้อย ไม่ให้เกิดภาวะปอดอักเสบ
วันที่ 9 สิงหาคม 2564 พญ.อัมพร เบญจพลพิทักษ์ อธิบดีกรมการแพทย์แผนไทยและการแพทย์ทางเลือก กล่าวถึงกรณีการถอนงานวิจัยฟ้าทะลายโจรรักษาโควิด-19 ก่อนตีพิมพ์ในวารสารการแพทย์ ดังนี้
1. ทีมนักวิจัยของกรมการแพทย์แผนไทย ฯ ได้เสนอผลวิจัยในระดับนานาชาติ โดยส่งไปตีพิมพ์ในวารสารวิชาการ เพื่อแบ่งปันเพื่อนนักวิจัยแวดวงอื่น ซึ่งระหว่างรอตีพิมพ์พบว่างานวิจัยมีการคำนวณค่าสถิติผิดพลาด 1 จุด คือ ค่านัยสำคัญทางสถิติ เนื่องจากจำนวนกลุ่มตัวอย่างที่ค่อนข้างน้อย ตอนแรกค่านัยสำคัญทางสถิติอยู่ที่ 0.03 หมายถึงทดลอง 100 ครั้ง ผลลัพธ์คงเดิม 97 ครั้ง เมื่อพิจารณาอีกครั้งพบว่าค่าอยู่ที่ 0.112 หมายถึงทดลอง 100 ครั้ง ผลลัพธ์คงเดิม 90 ครั้ง จึงต้องถอนงานวิจัยออกมา เพราะเป็นเรื่องสำคัญในทางวิชาการ นักวิจัยต้องมีความซื่อสัตย์ต่อผลลัพธ์ และได้นำเอกสารกลับมาแก้ไขให้ถูกต้อง ก่อนส่งกลับไปตีพิมพ์ใหม่ ทั้งในวารสาร medRxiv และวารสาร IJID มิได้ถูกปฏิเสธจากวารสารแต่อย่างใด และเนื้อหางานวิจัยหลักยังเป็นไปตามรายงานฉบับแรก คือ ใช้ป้องกันผู้ติดเชื้อโควิดอาการเล็กน้อย ไม่ให้เกิดภาวะปอดอักเสบ ทิศทางนโยบายการใช้ฟ้าทะลายโจรจึงยังเหมือนเดิม ทั้งการจ่ายยาในระบบการดูแลที่บ้านหรือชุมชน
2. เมื่อเริ่มพบการระบาดของโรคโควิด 19 ซึ่งเป็นโรคใหม่ ยังไม่มียาที่ได้รับรองการรักษาโดยตรง จึงมีการศึกษายาชนิดต่างๆ ที่คาดว่าจะใช้รักษาโควิดได้ กรมการแพทย์แผนไทยฯ ได้ศึกษาฟ้าทะลายโจรที่มีคำตอบระดับห้องทดลองแล้ว โดยศึกษาประสิทธิภาพและความปลอดภัยของฟ้าทะลายโจรสกัดในผู้ป่วยโควิด 19 ที่มีอาการไม่รุนแรงอายุ 18-60 ปี ไม่มีโรคประจำตัว และศึกษาแบบกสุ่มตัวอย่างเปรียบเทียบ 2 กลุ่ม คือ กลุ่มที่ได้รับสารสกัดฟ้าทะลายโจรในปริมาณที่คำนวณสำหรับการรักษา จำนวน 29 ราย และกลุ่มเปรียบเทียบที่ได้รับยาที่ไม่มีสารสกัดฟ้าทะลายโจร (ยาหลอก) 28 ราย พบว่ามีแนวโน้มได้ผลดี ลดการพัฒนาของโรคไม่ให้เดินหน้ารุนแรงขึ้นจนมีปอดอักเสบ
3. ผลการวิจัยพบว่า กลุ่มที่ได้รับสารสกัดฟ้าทะลายโจรไม่พบอาการปอดอักเสบทั้งหมด กลุ่มที่ใช้ยาหลอกมีปอดอักเสบ 3 ราย คิดเป็น 10.7% ขณะที่การคงอยู่ของตัวไวรัสในวันที่ 5 ของกลุ่มที่ได้รับสารสกัดฟ้าทะลายโจรพบตัวไวรัส 10 ราย ส่วนกลุ่มที่ไม่ได้สารสกัดฟ้าทะลายโจร พบตัวไวรัสเกินครึ่งคือ 16 ราย จึงตอกย้ำความเป็นไปได้ของฟ้าทะลายโจรที่มีประสิทธิภาพในการรักษา และไม่พบปัญหาผลกระทบเรื่องตับ ไต และระบบเลือด ถือว่ามีความปลอดภัย จึงผลักดันการศึกษาต่อเนื่อง นำไปสู่ข้อเสนอแนะเชิงนโยบายและการใช้ยา
ทั้งนี้ ในการแก้ไขปัญหา กรมการแพทย์แผนไทยฯ ได้วางแผนทำการวิจัยโดยขยายขนาดตัวอย่างมากขึ้น รวมถึงการเปรียบเทียบกับการรักษามาตรฐานอื่น ซึ่งจะต้องปรับเปลี่ยนตามสถานการณ์ และความรู้ที่เกี่ยวข้องกับโรคโควิด-19 ก็มีการเปลี่ยนแปลงตลอดเวลา ขณะนี้อยู่ระหว่างการยื่นโครงร่างวิจัยเพื่อผ่านคณะกรรมการศึกษาวิจัยในคน นอกจากนี้ จะเชิญชวนทุกภาคส่วน ทั้งภาคปฏิบัติการ รพ. ภาคการศึกษา มหาวิทยาลัย ร่วมมือพัฒนางานวิจัยเต็มรูปแบบ เพื่อเป็นประโยชน์สูงสุดต่อการนำไปใช้จริงในวงกว้างต่อไป
วันพฤหัสบดีที่ 19 สิงหาคม 2564
ไทยเข้าร่วมการประชุมรัฐมนตรีความมั่นคงอาหารเอเปค 2564 พร้อมเป็นเจ้าภาพในปี 2565 เตรียมผลักดันการขับเคลื่อนการสร้างความมั่นคงอาหารและการเกษตรที่ยั่งยืนในเอเปค การขับเคลื่อนนโยบาย 3S
ไทยเข้าร่วมการประชุมรัฐมนตรีความมั่นคงอาหารเอเปค 2564 พร้อมเป็นเจ้าภาพในปี 2565
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ พร้อมด้วย ดร.ทองเปลว กองจันทร์ ปลัดกระทรวงเกษตรและสหกรณ์ นายระพีภัทร์ จันทรศรีวงศ์ รองปลัดกระทรวงเกษตรและสหกรณ์ นายฉันทานนท์ วรรณเขจร เลขาธิการสำนักงานเศรษฐกิจการเกษตร ดร.วนิดา กำเนิดเพ็ชร์ ผู้อำนวยการสำนักการเกษตรต่างประเทศ และผู้บริหารในสังกัดกระทรวงเกษตรฯ เข้าร่วมการประชุมรัฐมนตรีความมั่นคงอาหารเอเปค 2564 Food Security Roadmap Towards 2030 ผ่านระบบออนไลน์โดยการประชุมรัฐมนตรีความมั่นคงทางอาหารเอเปค ในปี 2564 นี้ ประเทศไทยเห็นชอบทั้ง 2 เรื่อง ได้แก่ 1) ร่างแถลงการณ์การประชุมรัฐมนตรีความมั่นคงอาหารเอเปค ครั้งที่ 6 ซึ่งมีความสอดคล้องกับนโยบายความมั่นคงอาหารของไทย และ BCG โมเดล (หรือเศรษฐกิจชีวภาพ เศรษฐกิจหมุนเวียน เศรษฐกิจสีเขียวในภาคเกษตร) และ 2) แผนงานความมั่นคงอาหารเอเปคมุ่งสู่ปี ค.ศ. 2030 โดยมีสาระสำคัญ 6 ประเด็น ประกอบด้วย 1) เทคโนโลยีดิจิทัล และนวัตกรรม 2) ผลิตภาพ 3) ความครอบคลุม 4) ความยั่งยืน 5) ความเป็นหุ้นส่วนระหว่างภาครัฐและเอกชน และ 6) การกำหนดเป้าหมายที่ชาญฉลาดในการดำเนินการตามแผนงานความมั่นคงอาหารเอเปคมุ่งสู่ปี ค.ศ. 2030
นอกจากนี้ ประเทศไทยยังได้เตรียมตัวเป็นเจ้าภาพจัดการประชุมรัฐมนตรีเอเปคความมั่นคงอาหาร ในปี 2565 และการประชุมที่เกี่ยวข้อง ซึ่งประเทศไทยในฐานะเจ้าภาพในปีหน้า จะมีผลลัพธ์ที่เป็นรูปธรรมจากการจัดการประชุมดังกล่าว คือ 1) การจัดทำปฏิญญารัฐมนตรีความมั่นคงอาหาร เพื่อแสดงเจตนารมณ์ร่วมกันในการผลักดันการขับเคลื่อนการสร้างความมั่นคงอาหารและการเกษตรที่ยั่งยืนในเอเปค และ 2) การจัดทำแผนปฏิบัติการภายใต้แผนงานความมั่นคงอาหารมุ่งสู่ปี ค.ศ. 2030 โดยกระทรวงเกษตรฯ จะผลักดันการขับเคลื่อนนโยบาย 3S (Safety Security Sustainability) ของภาคเกษตรเพื่อส่งเสริมระบบอาหารให้มีความยั่งยืน ผลักดันเทคโนโลยีเกษตรและนวัตกรรมที่เชื่อมโยงการพัฒนาฐานข้อมูลด้วยระบบ Big Data ด้านดิน น้ำ การเปลี่ยนแปลงสภาพภูมิอากาศ และโรคระบาดของพืชและสัตว์ เป็นต้น รวมถึงผลักดันการเพิ่มโอกาสในการเข้าถึงเศรษฐกิจดิจิทัล โดยยึดหลักความสอดคล้องกับการขับเคลื่อนภาคเกษตรด้วย BCG Model รวมถึงแนวคิดของ UN ในการปรับเปลี่ยนระบบอาหารทั้งระบบ เพื่อเสริมสร้างความมั่นคงอาหารและโภชนาการของโลก (2021 UN Food System Summit)
วันอังคารที่ 23 พฤศจิกายน 2564
ครม. เคาะจัดซื้อวัคซีนไฟเซอร์เพิ่มเติม 30 ล้านโดส เล็งส่งมอบตั้งแต่ไตรมาสแรกของปี 2565  อาจได้วัคซีน Gen ใหม่ที่อยู่ระหว่างการพัฒนาสำหรับฉีดในเด็ก
ครม. เคาะจัดซื้อวัคซีนไฟเซอร์เพิ่มเติม 30 ล้านโดส เล็งส่งมอบตั้งแต่ไตรมาสแรกของปี 2565  อาจได้วัคซีน Gen ใหม่ที่อยู่ระหว่างการพัฒนาสำหรับฉีดในเด็ก
วันนี้ (23 พ.ย. 2564) นายธนกร วังบุญคงชนะ โฆษกประจำสำนักนายกรัฐมนตรี เผยว่า คณะรัฐมนตรีมีมติรับทราบการจัดซื้อวัคซีนป้องกันโรคติดเชื้อไวรัสโคโรนา 2019 (โควิด-19) สำหรับปี 2565 จาก บริษัท ไฟเซอร์ จำกัด (Pfizer) เพิ่มเติม จำนวน 30 ล้านโดส และเห็นชอบการลงนามในสัญญา Third Amendment to Manufacturing and Supply Agreement ระหว่างกรมควบคุมโรคและ บริษัท ไฟเซอร์ จำกัด โดยให้อธิบดีกรมควบคุมโรคเป็นผู้มีอำนาจลงนามในสัญญาดังกล่าว ตามที่กระทรวงสาธารณสุข เสนอ
โฆษกประจำสำนักนายกรัฐมนตรี กล่าวว่า ที่ผ่านมากรมควบคุมโรคได้ดำเนินการเจรจาจัดหาวัคซีนเพิ่มเติมอย่างต่อเนื่อง โดย บจ.ไฟเซอร์ จะจัดหาวัคซีน Pfizer เพิ่มเติมจำนวน 30 ล้านโดส โดยมีกำหนดส่งมอบในไตรมาสที่ 1 – 3 ของปี 2565 ซึ่งครอบคลุมกรณีที่ บจ.ไฟเซอร์ได้รับอนุญาตให้เปลี่ยนแปลงวัคซีนในประเทศไทย (Adapted Product) จากวัคซีนที่ใช้อยู่ในปัจจุบันให้เป็นวัคซีนที่มีการพัฒนาใหม่เมื่อมีการพัฒนาสำเร็จ เป็นวัคซีน Gen ใหม่ที่เป็นวัคซีนสำหรับเด็ก ทั้งนี้ การดำเนินการจัดซื้อวัคซีนเป็นตามสัญญา Manufacturing and Supply Agreement ที่เป็นสัญญาหลัก ทำให้มีจำนวนวัคซีนที่ประเทศไทยจัดซื้อจาก บจ.ไฟเซอร์ รวมทั้งสิ้น 60 ล้านโดส
“การดำเนินการจัดซื้อวัคซีน Pfizer เพิ่มเติมเป็นไปตามแผนการจัดหาวัคซีนของประเทศไทย ที่ผ่านความเห็นชอบจาก ศบค. ด้วยแล้ว ” นายธนกรฯ กล่าว
--------------------
วันเสาร์ที่ 1 มกราคม 2565
กระทรวงแรงงาน ส่งของขวัญปีใหม่ให้ผู้ใช้แรงงาน กู้เงินผ่านสหกรณ์ออมทรัพย์ดอกเบี้ยต่ำ วงเงิน 50 ล้าน
กระทรวงแรงงานมอบความสุขช่วงเทศกาลปีใหม่ ด้วยโครงการเงินกู้เพื่อพัฒนาคุณภาพชีวิตแรงงาน วงเงิน 50 ล้าน ดอกเบี้ยร้อยละ 0.50 ต่อปี ช่วยเหลือผู้ใช้แรงงานที่เป็นสมาชิกสหกรณ์ออมทรัพย์ในสถานประกอบกิจการและรัฐวิสาหกิจ กู้ผ่านสหกรณ์ออมทรัพย์ได้คนละ 1 แสนบาท
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า เทศกาลปีใหม่เป็นเทศกาลแห่งความสุขของพี่น้องแรงงานทุกคน และถือเป็นนิมิตรหมายอันดีในการส่งต่อความสุขให้ผู้ใช้แรงงานรัฐบาลโดยการนำของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมทั้งพลเอก ประวิตร วงษ์สุวรรณ รองนายกรัฐมนตรีที่กำกับดูแลกระทรวงแรงงาน ได้เห็นชอบให้กระทรวงแรงงานจัดหาของขวัญปีใหม่เพื่อบรรเทาความเดือดร้อนและเป็นกำลังใจให้กับพี่น้องผู้ใช้แรงงาน โดยกระทรวงแรงงานได้มอบให้กรมสวัสดิการและคุ้มครองแรงงานออกประกาศคณะกรรมการบริหารกองทุนเพื่อผู้ใช้แรงงาน เรื่อง โครงการเงินกู้เพื่อพัฒนาคุณภาพชีวิตแรงงาน เพื่อช่วยเหลือให้ผู้ใช้แรงงานที่เป็นสมาชิกสหกรณ์ออมทรัพย์ในสถานประกอบกิจการ และรัฐวิสาหกิจสามารถเข้าถึงการบริการเงินกู้ของกองทุนเพื่อผู้ใช้แรงานในการนำไปลงทุนประกอบอาชีพเสริม เพื่อพัฒนารายได้แก่ตนเองและครอบครัว โดยประกาศนี้บังคับใช้ตั้งแต่วันที่ 2 มกราคม พ.ศ. 2565 เป็นต้นไป โครงการนี้มีวงเงินในการดำเนินโครงการ 50 ล้านบาท มีระยะเวลาในการยื่นคำขอกู้ตามโครงการ ตั้งแต่วันที่ 1 มกราคม - วันที่ 31 มีนาคม พ.ศ. 2565 หรือจนกว่าจะมีสหกรณ์ออมทรัพย์ใช้บริการครบตามวงเงินที่กำหนด ซึ่งสหกรณ์ออมทรัพย์ในสถานประกอบกิจการหรือในรัฐวิสาหกิจ สามารถยื่นคำขอกู้เงินจากกองทุนเพื่อผู้ใช้แรงงานตามโครงการนี้ เพื่อนำไปให้บริการเงินกู้แก่ผู้ใช้แรงงานที่เป็นสมาชิกสหกรณ์ออมทรัพย์ ได้ไม่เกินแห่งละ 10 ล้านบาท ในอัตราดอกเบี้ยร้อยละ 0.50 ต่อปี ระยะเวลาการส่งชำระคืนสูงสุดไม่เกิน 3 ปี โดยผ่อนส่งเงินต้นพร้อมดอกเบี้ยเงินกู้เป็นงวดรายเดือน พร้อมกันนี้ผู้ใช้แรงงานที่เป็นสมาชิกสหกรณ์ออมทรัพย์กู้ได้ไม่เกินคนละ 100,000 บาท
นายนิยม สองแก้ว อธิบดีกรมสวัสดิการและคุ้มครองแรงงานกล่าวเพิ่มเติมว่า สหกรณ์ออมทรัพย์ที่ประสงค์เข้าร่วมโครงการ สามารถยื่นคำขอกู้เงินต่อกองทุนเพื่อผู้ใช้แรงงาน โดยมีคณะกรรมการดำเนินงานสหกรณ์ทั้งคณะและผู้ปฏิบัติหน้าที่ผู้จัดการสหกรณ์เป็นผู้ค้ำประกันการกู้เงิน ในส่วนของอัตราดอกเบี้ยเงินกู้ สหกรณ์ออมทรัพย์ที่เข้าร่วมโครงการ ต้องให้บริการเงินกู้กับสมาชิกโดยกำหนดอัตราดอกเบี้ยต่ำกว่าอัตราดอกเบี้ยประเภทเงินกู้สามัญที่เรียกเก็บจากสมาชิกไม่น้อยกว่าร้อยละ 2.25 ต่อปี และในกรณีที่มีปัญหาในการดำเนินการตามประกาศนี้ ให้นำเสนอคณะกรรมการบริหารกองทุนเพื่อผู้ใช้แรงงานพิจารณาเป็นกรณีไป ผลการพิจารณาของคณะกรรมการบริหารกองทุนเพื่อผู้ใช้แรงงานให้ถือเป็นที่สุด ทั้งนี้ หากมีข้อสงสัยเพิ่มเติมสามารถติดต่อ กองสวัสดิการแรงงาน กลุ่มงานกองทุนเพื่อผู้ใช้แรงงาน โทร 0 2660 2180
วันจันทร์ที่ 31 มกราคม 2565
ธ.ออมสินคว้ารางวัลเกียรติยศ SOE Award 2564 บริหารจัดการดีเด่น 3 ปีซ้อน
นายอาคม เติมพิทยาไพสิฐ รมว.คลัง มอบรางวัลการบริหารจัดการองค์กรดีเด่น (เกียรติยศ) 3 ปีซ้อน แก่นายวิทัย รัตนากร ผอ.ออมสิน และรางวัลบริการดีเด่น แก่นายอิสระ วงศ์รุ่ง รอง ผอ.ออมสิน ในงานมอบรางวัลรัฐวิสาหกิจดีเด่น (SOE Award) ประจำปี 2564
นายอาคม เติมพิทยาไพสิฐ รัฐมนตรีว่าการกระทรวงการคลัง มอบรางวัลการบริหารจัดการองค์กรดีเด่น (เกียรติยศ) 3 ปีซ้อน แก่นายวิทัย รัตนากร ผู้อำนวยการธนาคารออมสิน และรางวัลบริการดีเด่น แก่นายอิสระ วงศ์รุ่ง รองผู้อำนวยการธนาคารออมสิน ในงานมอบรางวัลรัฐวิสาหกิจดีเด่น (SOE Award) ประจำปี 2564 ซึ่งคณะกรรมการนโยบายรัฐวิสาหกิจ (สคร.) จัดขึ้น เพื่อเป็นการสร้างขวัญและกำลังใจในการปฏิบัติงานของรัฐวิสาหกิจ รวมทั้งส่งเสริมให้รัฐวิสาหกิจมีความมุ่งมั่นในการดำเนินงานเพื่อพัฒนาองค์กรให้มีประสิทธิภาพและนำองค์กรสู่ความเป็นเลิศ โดยมี คณะผู้บริหาร และพนักงานธนาคารออมสิน ร่วมแสดงความยินดี ณ ตึกสันติไมตรี ทำเนียบรัฐบาล เมื่อวันจันทร์ที่ 31 มกราคม 2565
สำหรับรางวัลการบริหารจัดการองค์กรดีเด่น (เกียรติยศ) มอบในฐานะที่ธนาคารสามารถรักษามาตรฐานการดำเนินงานได้ดีเด่นอย่างต่อเนื่อง ติดต่อกันเป็นปีที่ 3 ซึ่งมีการดำเนินงานอย่างมีประสิทธิภาพ มีศักยภาพในการแข่งขัน ประเมินจากการจัดการด้านต่างๆ อาทิ ด้านการวางแผนเชิงกลยุทธ์ ด้านการบริหารความเสี่ยง การพัฒนาเทคโนโลยีดิจิทัล และด้านการตรวจสอบภายใน และ รางวัลบริการดีเด่น เป็นรางวัลที่สะท้อนบทบาทที่โดดเด่นของธนาคารออมสินในการให้บริการลูกค้าและประชาชน
วันศุกร์ที่ 4 กุมภาพันธ์ 2565
เห็นชอบไทยจัดประกวดดนตรีและมาร์ชชิ่งอาร์ท รอบชิงแชมป์โลก
วันศุกร์ที่ 4 กุมภาพันธ์ 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลส่งเสริมการท่องเที่ยวเชิงวัฒนธรรมโดยเห็นชอบให้ประเทศไทยร่วมเป็นเจ้าภาพในการจัดการประกวดดนตรีและมาร์ชชิ่งอาร์ทชิงแชมป์โลก ประจำปี 2022 โดยเป็นการจัดการแข่งขันในรอบชิงแชมป์โลก ระหว่างวันที่ 11-16 ก.ค.2565 ที่ กทม. คาดว่าจะมีวงโยธวาทิตจากประเทศสมาชิกเข้าร่วมไม่น้อยกว่า 20 ประเทศ มีนักเรียนนักศึกษาด้านดนตรีทั้งชาวไทยและต่างชาติเข้าร่วมงานไม่น้อยกว่า 3,000 คน บุคลากรในสถาบันดนตรีไม่น้อยกว่า 3,000 คน เครือข่ายทางวัฒนธรรมอีกกว่า 10,000 คน ตลอดจนนักท่องเที่ยวทั้งชาวไทยและชาวต่างชาติไม่น้อยกว่า 50,000 คน ประมาณการรายได้หมุนเวียนจากการท่องเที่ยวไม่น้อยกว่า 200 ล้านบาท และยังแสดงให้เห็นว่าไทยมีความปลอดภัยและมีความพร้อมในการต้อนรับนักท่องเที่ยว
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันศุกร์ที่ 17 กันยายน 2564
การประชุมคณะทำงานเพื่อขับเคลื่อนบันทึกความเข้าใจ ว่าด้วยการยกระดับขีดความสามารถในการแข่งขัน ของภาคอุตสาหกรรมด้วยเทคโนโลยีและนวัตกรรม ครั้งที่ 3/2564
เมื่อวันที่ 10 กันยายน 2564 นางวรวรรณ ชิตอรุณ รองปลัดกระทรวงอุตสาหกรรม ร่วมเป็นประธานการประชุมคณะทำงานเพื่อขับเคลื่อนบันทึกความเข้าใจว่าด้วยการยกระดับขีดความสามารถในการแข่งขันของภาคอุตสาหกรรมด้วยเทคโนโลยีและนวัตกรรม ครั้งที่ 3/2564
การประชุมคณะทำงานเพื่อขับเคลื่อนบันทึกความเข้าใจว่าด้วยการยกระดับขีดความสามารถในการแข่งขันของภาคอุตสาหกรรมด้วยเทคโนโลยีและนวัตกรรม ครั้งที่ 3/2564
เมื่อวันที่ 10 กันยายน 2564 นางวรวรรณ ชิตอรุณ รองปลัดกระทรวงอุตสาหกรรม พร้อมด้วย นายศุภชัย ปทุมนากุล รองปลัดกระทรวงการอุดมศึกษา วิทยาศาสตร์ วิจัยและนวัตกรรม ร่วมเป็นประธานการประชุมคณะทำงานเพื่อขับเคลื่อนบันทึกความเข้าใจว่าด้วยการยกระดับขีดความสามารถในการแข่งขันของภาคอุตสาหกรรมด้วยเทคโนโลยีและนวัตกรรม ครั้งที่ 3/2564
โดยที่ประชุมได้รับทราบถึงการดำเนินงานโครงการนำร่องสาธิตการใช้แผงโซลาร์เซลล์ปลดระวางเพื่อสร้างประโยชน์ต่อชุมชน (Solar Module Second Life for Better Life) ซึ่งเป็นการดำเนินการร่วมกันระหว่างกระทรวงอุตสาหกรรมและ กระทรวงการอุดมศึกษา วิทยาศาสตร์ วิจัยและนวัตกรรม (อว.) พร้อมทั้งรายงานผลการดำเนินงานของแต่ละหน่วยงาน ได้แก่ การเข้าเยี่ยมชมเครื่องมือ อุปกรณ์ และบริการของศูนย์วิจัยและพัฒนาเทคโนโลยีรีไซเคิล ณ ศูนย์วิจัยและพัฒนาเทคโนโลยีรีไซเคิล อำเภอพระประแดง จังหวัดสมุทรปราการ แนวทางการตรวจสอบแผงโซลาร์เซลล์ที่ผ่านการใช้งานแล้ว เพื่อจัดทำ Inspection Guideline ในบริบทของไทยในอนาคต การสำรวจข้อมูลโรงงานผลิตไฟฟ้าจากพลังงานแสงอาทิตย์ (Solar cell) กิจกรรมการประกวดการพัฒนาผู้ประกอบการวิสาหกิจเริ่มต้น (Startup) การดำเนินการกองทุนพัฒนาผู้ประกอบการเทคโนโลยีและนวัตกรรม (TED Fund)และการจัดงาน Health Tech Thailand 2021 พร้อมร่วมกันพิจารณาหารือแนวทางการบรรจุ Showcase โครงการนำร่องฯ และความสอดคล้องของ Timeline for Bangkok Goals on BCG ในการประชุมที่ไทยเป็นเจ้าภาพเอเปค ปี 2565 โดยมีผู้แทนจากหน่วยงานที่เกี่ยวข้อง อาทิ อว. สวทช. สนช. สภาอุตสาหกรรม สมอ. กพร. และ กรอ. เข้าร่วมประชุมผ่านโปรแกรม Zoom
วันอังคารที่ 2 สิงหาคม 2565
ครม.อนุมัติงบกลาง 1,249 ล้านบาท ดำเนินโครงการพัฒนาอาชีพเสริม เพิ่มรายได้ให้ชุมชนดีพร้อม คาดเกิดมูลค่าทางเศรษฐกิจไม่น้อยกว่า 12,490 ล้านบาท
ครม.อนุมัติงบกลาง 1,249 ล้านบาท ดำเนินโครงการพัฒนาอาชีพเสริม เพิ่มรายได้ให้ชุมชนดีพร้อม คาดเกิดมูลค่าทางเศรษฐกิจไม่น้อยกว่า 12,490 ล้านบาท
วันที่ 2 สิงหาคม 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี (ครม.) เห็นชอบในหลักการโครงการพัฒนาอาชีพเสริม เพิ่มรายได้ให้ชุมชนดีพร้อม และอนุมัติงบประมาณรายจ่ายประจำปีงบประมาณ 2565 งบกลางรายการสำรองจ่ายเพื่อกรณีฉุกเฉินหรือจำเป็น เพื่อเป็นค่าใช้จ่ายในการดำเนินโครงการพัฒนาอาชีพเสริม เพิ่มรายได้ให้ชุมชนดีพร้อม ภายในกรอบวงเงิน 1,249 ล้านบาท
โดยมอบหมายให้กระทรวงอุตสาหกรรม โดยกรมส่งเสริมอุตสาหกรรมเป็นหน่วยงานหลักในการดำเนินโครงการ คาดว่าจะเกิดมูลค่าทางเศรษฐกิจไม่น้อยกว่า 12,490 ล้านบาทระยะเวลาดำเนินการ 3 เดือน ตั้งแต่เดือนกรกฎาคม-กันยายน 2565
สำหรับวัตถุประสงค์ของโครงการ คือ การส่งเสริมและพัฒนาคนในชุมชนให้มีองค์ความรู้และทักษะที่จำเป็นในการประกอบอาชีพ และพัฒนาและเสริมสร้างความเข้มแข็งให้กับชุมชนเพื่อขับเคลื่อนฟื้นฟูเศรษฐกิจฐานรากของประเทศ กลุ่มเป้าหมายแยกเป็น กลุ่มผู้รับประโยชน์โดยตรง จะเป็นคนในชุมชนที่ได้รับผลกระทบจากโควิด 19 ได้แก่ ผู้ประกอบการOTOP กลุ่มวิสาหกิจชุมชน ประชาชนที่เกี่ยวข้อง ผู้ที่ถูกเลิกจ้างและกลับคืนถิ่น ตลอดจนประชาชนที่สนใจเพิ่มทักษะองค์ความรู้ให้ตนเองกว่า 700,000 คน และผู้รับประโยชน์โดยอ้อม จะมีชุมชนอย่างน้อย 400 พื้นที่ทั่วประเทศได้รับการส่งเสริมและพัฒนาเศรษฐกิจและสังคมระดับชุมชนท้องถิ่นให้มีความเข้มแข็งภายหลังโควิด 19
น.ส.ไตรศุลีกล่าวว่า ในการดำเนินโครงการนี้จะจัดกิจกรรมพัฒนาทักษะอาชีพพื้นฐานและทักษะอาชีพที่จำเป็นต่อการประกอบธุรกิจ แบ่งเป็น 4 หลักสูตร ดำเนินการผ่านศูนย์ส่งเสริมอุตสาหกรรมภาค 12 แห่ง และส่วนกลางคือที่กรุงเทพมหานคร ประกอบด้วย หลักสูตรที่ 1 พัฒนาทักษะอาชีพพื้นฐานด้านการผลิต เช่น กลุ่มอาชีพการทำของใช้ในครัวเรือน ไม้กวาดทางมะพร้าว น้ำยาล้างจ้านเป็นต้น จำนวน 350,000 คน วงเงิน 529.9 ล้านบาท
หลักสูตรที่ 2 พัฒนาทักษะอาชีพพื้นฐานด้านการบริการ เช่น กลุ่มอาชีพช่าง ซ่อมอุปกรณ์อิเล็กทรอนิกส์ ซ่อมรถ ซ่อมแอร์ ช่างเย็บผ้า ตัดผม จำนวน 40,000 คน วงเงิน 67.56 ล้านบาท
หลักสูตรที่ 3 พัฒนาด้านผลิตภัณฑ์และบรรจุภัณฑ์ เพื่อถ่ายทอดองค์ความรู้ด้านการพัฒนาผลิตภัณฑ์และบรรจุภัณฑ์หรืออัตลักษณ์และแบรนด์สินค้า เพื่อสร้างคุณค่าและมูลค่าเพิ่มให้ผลิตภัณฑ์มีความโดดเด่น สอดรับกับความต้องการของของตลาดและสามารถกระจายสินค้าและบริการได้อย่างกว้างขวาง จำนวน 270,000 คน วงเงิน 476.28 ล้านบาท และ
หลักสูตรที่ 4 พัฒนาต่อยอดทักษะที่จำเป็นต่อการประกอบธุรกิจ เช่น การบริหารจัดการเงินในภาคครัวเรือนหรือ ภาคธุรกิจ การจัดทำแผนธุรกิจ การบัญชี การตลาด เป็นต้น จำนวน 40,000 คน วงเงิน 48.56 ล้านบาท และมีค่าบริหารจัดการโครงการ เช่น ค่าประชาสัมพันธ์โครงการ ค่าใช้จ่ายในการจัดประชุม ได้แก่ ค่าเบี้ยเลี้ยง ที่พัก พาหนะ ค่าใช้จ่ายในการติดตามและประเมินผลโครงการ ค่าเปิดตัวโครงการ(Kick Off) ค่าจ้างเหมาบุคลากรเพื่อสนับสนุนการปฏิบัติงาน วงเงิน 126.99ล้านบาท
วันศุกร์ที่ 1 กรกฎาคม 2565
ดีอีเอส MOU ร่วม 9 หน่วยงานบูรณาการระบบอํานวยความสะดวกแก่ผู้เดินทางทั้งคนต่างประเทศ-คนไทย
ดีอีเอส MOU ร่วม 9 หน่วยงานบูรณาการระบบอํานวยความสะดวกแก่ผู้เดินทางทั้งคนต่างประเทศ-คนไทย
เมื่อวันที่ 1 กรกฎาคม 2565 ดร.ณัฐพล ณัฏฐสมบูรณ์รองปลัดกระทรวงดิจิทัลเพื่อเศรษฐกิจและสังคม ปฏิบัติราชการแทน ปลัดกระทรวงดิจิทัลเพื่อเศรษฐกิจและสังคม ร่วมพิธีบันทึกข้อตกลงความร่วมมือ การบูรณาการระบบอํานวยความสะดวกแก่ผู้เดินทาง ร่วมกับ 9 หน่วยงาน สํานักงานปลัดกระทรวงการท่องเที่ยวและกีฬา สํานักงานปลัดกระทรวงดิจิทัลเพื่อเศรษฐกิจและสังคม กรมสรรพากร กระทรวงการคลัง กรมการกงสุล กระทรวงการต่างประเทศ กรมควบคุมโรค กระทรวงสาธารณสุข การท่องเที่ยวแห่งประเทศไทย กระทรวงการท่องเที่ยวและกีฬา กองบัญชาการตํารวจท่องเที่ยว สํานักงานคณะกรรมการกํากับและส่งเสริมการประกอบธุรกิจประกันภัย และ บริษัท ท่าอากาศยานไทย จํากัด (มหาชน)
ในการนี้ กระทรวงการท่องเที่ยวและกีฬา ซึ่งมีภารกิจและหน้าที่เกี่ยวกับการส่งเสริม สนับสนุนและพัฒนาอุตสาหกรรมการท่องเที่ยว เป็นผู้รับผิดชอบ นําไปสู่การพัฒนาระบบเว็บท่า (Web Portal) ในชื่อ “Entry Thailand” (www.entrythailand.go.th) เพื่ออํานวย ความสะดวกให้กับผู้เดินทางทั้งชาวไทยและชาวต่างชาติในการเดินทางเข้าประเทศ ตลอดจนสร้างกลไก การดําเนินงานที่เชื่อมโยงสอดรับกับแนวนโยบายรัฐบาล
สำหรับวัตถุประสงค์การบันทึกข้อตกลงในครั้งนี้ เพื่อบูรณาการความร่วมมือร่วมกันของหน่วยงานภาครัฐในการพัฒนาระบบที่มีความครบถ้วนในการบริหารจัดการที่จะสามารถอํานวยความสะดวกให้แก่นักท่องเที่ยว นับตั้งแต่ก่อนเดินทางเข้าราชอาณาจักรไทยระหว่างพํานัก จนกระทั่งเดินทางกลับออก จากราชอาณาจักรไทย เพื่อเชื่อมโยงข้อมูลและแอปพลิเคชันการให้บริการด้านการท่องเที่ยวที่สำคัญตรงตามข้อกําหนดในมาตรการการควบคุมโรคของรัฐบาลและความต้องการของนักท่องเที่ยว ตั้งแต่ก่อนเดินทางเข้าราชอาณาจักรไทย ระหว่างพํานัก จนกระทั่งเดินทางกลับออกจากราชอาณาจักรไทย
เพื่อใช้เป็นเครื่องมือช่วยค้นหาข้อมูลได้ทุกกระบวนการเกี่ยวกับการเดินทางเข้า-ออก ราชอาณาจักรไทย และเพื่อประโยชน์ของผู้ประกอบการในการเพิ่มช่องทางการเสนอขายที่พักที่ได้รับการ รับรองมาตรฐานความปลอดภัยด้านสุขอนามัย (Amazing Thailand Safety & Health Administration) ให้กับนักท่องเที่ยว
ทั้งนี้ กระทรวงการท่องเที่ยวและกีฬา เป็นผู้ออกแบบแพลตฟอร์มข้อมูลกลาง รวบรวมลิงค์ก์เว็บไซต์ และข้อมูลสำคัญซึ่งมีการเชื่อมโยงของระบบต่าง ๆ เข้าไว้ด้วยกัน ได้แก่ แอปพลิเคชัน Thailand Pass เรื่องการตรวจสอบและออกใบรับรองการได้รับวัคซีนของกระทรวงดิจิทัลเพื่อเศรษฐกิจและสังคม แอปพลิเคชันหมอชนะของกรมควบคุมโรค เรื่องของการขอ e-Visa ผ่านระบบอิเล็กทรอนิกส์ของกรม การกงสุล เรื่องการซื้อประกันสุขภาพและการตรวจสอบประกัน COVID ก่อนเข้าประเทศของสํานักงาน คณะกรรมการกํากับและส่งเสริมการประกอบธุรกิจประกันภัย เรื่องการค้นหาข้อมูลด้านการท่องเที่ยว ในราชอาณาจักรไทยจากเว็บไซต์ Thailand Tourism Directory และ TAT News ของการท่องเที่ยว แห่งประเทศไทย เรื่องตารางเที่ยวบินของบริษัท ท่าอากาศยานไทย จํากัด (มหาชน) เรื่องการขอคืนภาษีสินค้า (Tax Refund) ของกรมสรรพากร และแอปพลิเคชัน Tourist Police l Lert U ของกองบัญชาการตํารวจท่องเที่ยว อย่างไรก็ตาม บันทึกความเข้าใจฉบับนี้มีผลใช้บังคับเป็นระยะเวลา ๓ ปี นับแต่วันที่ทั้งเก้าฝ่ายลงนามร่วมกัน
***********************
วันอังคารที่ 20 กรกฎาคม 2564
The cabinet met via a video conference on July 13, 2021.
The cabinet met via a video conference on July13, 2021.
The cabinet met via a video conference on July 13, 2021. Some of the resolutions are as follows:
Title: Draft Royal Decree on prorogation of first ordinary session of the National Assembly, B.E. …
The Cabinet approved in principle the Draft Royal Decree on prorogation of the first legislative ordinary session of the National Assembly, B.E. …, as proposed by the Cabinet Secretariat.
According to Section 121 of the Constitution of the Kingdom of Thailand, each year there shall be two ordinary sessions of the National Assembly, each of which shall last 120 days. The day on which the first sitting is held shall be considered the commencement date of the first annual ordinary session, and the commencement date of the second annual ordinary session shall be fixed by the House of Representatives.
In light of the above, the convocation and prorogation dates of the National Assembly are set as follows:
Year
First annual ordinary session (B.E.)
Second annual ordinary session (B.E.)
วันพฤหัสบดีที่ 23 มิถุนายน 2565
บสย. คิกออฟ “The S1 Project” จับมือ EXIM BANK นำร่องพัฒนานวัตกรรมสินเชื่อ-ค้ำประกันสินเชื่อร่วมกัน
บสย. คิกออฟ The S1 Project (SME One) นำร่องแผนพัฒนานวัตกรรมค้ำประกันสินเชื่อ เปิดตัวโครงการความร่วมมือกับธนาคารเพื่อการส่งออกและนำเข้าแห่งประเทศไทย (EXIM BANK) ตั้งเป้าก้าวสู่การพัฒนารูปแบบธุรกิจใหม่ เชื่อมโยงแพลตฟอร์ม Digital Ecosystem
บสย. คิกออฟ The S1 Project (SME One) นำร่องแผนพัฒนานวัตกรรมค้ำประกันสินเชื่อ เปิดตัวโครงการความร่วมมือกับธนาคารเพื่อการส่งออกและนำเข้าแห่งประเทศไทย (EXIM BANK) ตั้งเป้าก้าวสู่การพัฒนารูปแบบธุรกิจใหม่ เชื่อมโยงแพลตฟอร์ม Digital Ecosystem ยกระดับการบริการ Digital Lending และ Digital Credit Guarantee ตอบโจทย์โลกการเงิน เพื่อผู้ประกอบการ SMEs
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม(บสย.) ดร.รักษ์ วรกิจโภคาทร กรรมการผู้จัดการ ธนาคารเพื่อการส่งออกและนำเข้าแห่งประเทศไทย (EXIM BANK) พร้อมด้วย ผู้บริหารระดับสูง ทั้ง 2 สถาบัน ร่วมเปิดโครงการ The S1 Project (SME One) โครงการความร่วมมือการพัฒนารูปแบบทางธุรกิจครั้งแรกในประเทศไทย โดยมีเป้าหมายยกระดับด้านการบริการสินเชื่อ และการค้ำประกันสินเชื่อ สร้างเครือข่ายการให้บริการทางการเงินยุค Digital Transform ภายใต้แพลตฟอร์มออนไลน์ร่วมกัน โดยใช้จุดแข็งของทั้ง 2 หน่วยงาน ซึ่งเป็นหน่วยงานของรัฐที่ทำหน้าที่ให้การสนับสนุนทางการเงิน สินเชื่อ และการค้ำประกันสินเชื่อ ซึ่งอยู่ภายใต้การกำกับดูแลของกระทรวงการคลัง และธนาคารแห่งประเทศไทย
โครงการ The S1 Project (SME One) จะเป็นจุดเริ่มต้นของความร่วมมือระหว่างหน่วยงานรัฐที่จะพัฒนารูปแบบทางธุรกิจ (Business model) ใหม่ๆ ร่วมกัน และเสริมสร้างศักยภาพการช่วยเหลือผู้ประกอบการ SMEs ก้าวทันการเปลี่ยนแปลงของโลกในปัจจุบัน ทั้งในกลุ่มผู้ประกอบการนำเข้า-ส่งออกและเกี่ยวเนื่อง ทั้งรูปแบบนิติบุคคล และบุคคลธรรมดา ได้สินเชื่อรวดเร็ว และตอบโจทย์ธุรกิจ
การพัฒนานวัตกรรมค้ำประกันสินเชื่อ ภายใต้โครงการ The S1 Project (SME One) ครั้งนี้นับเป็นการบูรณาการความร่วมมือครั้งสำคัญ ระหว่าง บสย. และ EXIM BANK ซึ่งจะใช้จุดแข็งของทั้ง 2 หน่วยงาน ร่วมกันพัฒนาบนโครงสร้างพื้นฐานเดียวกัน คือ การพัฒนา Credit Scoring และการพัฒนากระบวนการการพิจารณาสินเชื่อและการค้ำประกันสินเชื่อสู่ Digital Lending และ Digital Credit Guarantee ร่วมกัน ซึ่งเป็นโครงการความร่วมมือระหว่าง EXIM BANK และ บสย. เพื่อยกระดับการอนุมัติสินเชื่อ และค้ำประกันสินเชื่อ ภายใต้การใช้แอพพลิเคชั่นที่ 2 สถาบันร่วมกันพัฒนาเป็นการสร้างความสะดวกรวดเร็วให้กับผู้ประกอบการ SMEs ที่มาใช้บริการ
วันเสาร์ที่ 9 กรกฎาคม 2565
รัฐบาลชี้แจงไม่มีนโยบายการคิดราคาที่พักแบบ 2 มาตรฐานระหว่างชาวไทยและต่างชาติ ย้ำแนวทางการกำหนดราคาตามกลไกตลาด
รัฐบาลชี้แจงไม่มีนโยบายการคิดราคาที่พักแบบ 2 มาตรฐานระหว่างชาวไทยและต่างชาติ ย้ำแนวทางการกำหนดราคาตามกลไกตลาด เพียงแต่ขอความร่วมมือผู้ประกอบการให้มีโปรโมชั่นสำหรับคนไทย
วันที่9ก.ค. 2565น.ส.ไตรศุลีไตรสรณกลรองโฆษกประจำสำนักนายกรัฐมนตรีกล่าวว่าตามที่รัฐบาลได้ผ่อนคลายมาตรการควบคุมโรคโควิด19และมีมาตรการต่างๆเพื่อส่งเสริมและฟื้นฟูการท่องเที่ยวทั้งสำหรับนักท่องเที่ยวต่างชาติและการท่องเที่ยวในประเทศรัฐบาลยืนยันในแนวทางและนโยบายให้ทุกอย่างดำเนินไปตามกลไกตลาด
ทั้งนี้ในกรณีที่เกิดความเข้าใจว่ารัฐบาลมีนโยบายส่งเสริมให้คิดราคาที่พักสำหรับชาวต่างชาติและชาวไทยที่แตกต่างกันเป็น2มาตรฐานโดยเฉพาะแหล่งท่องเที่ยวที่เป็นที่นิยมของต่างชาติอาทิแหล่งท่องเที่ยวอันดามันหรือเกาะต่างๆในจังหวัดสุราษฎรธานีนั้นอาจเป็นความเข้าใจที่คลาดเคลื่อน
แนวนโยบายของรัฐบาลต้องการให้ระดับราคาที่พักปรับตัวไปตามกลไกลตลาดและกลับไปยังราคาเดิมก่อนเกิดการระบาดของโควิด19เมื่อความต้องการกลับเข้าสู่ภาวะปกติแต่ในช่วงที่ภาคท่องเที่ยวยังไม่ได้ฟื้นเต็มที่นี้ขอความร่วมมือผู้ประกอบการให้มีโปรโมชั่นสำหรับชาวไทยเพื่อให้สามารถเดินทางเที่ยวในแหล่งท่องเที่ยวดังกล่าวได้เพื่อรักษาความต่อเนื่องการเดินทางท่องเที่ยวในประเทศได้
“เนื่องจากอดีตในแหล่งท่องเที่ยวที่เป็นที่นิยมของชาวต่างชาติไม่ว่าจะเป็นชาวไทยหรือต่างชาติก็คิดราคาเดียวกัน
(ซึ่งเป็นราคาที่ค่อนข้างสูง)ซึ่งราคาเป็นราคาตามมาตรฐานและสอดรับกับกลไกทางตลาดแต่ราคาทั้งหมดได้ปรับลดลงมาในช่วงโควิด19ระบาดเพื่อดึงดูดคนไทยซึ่งจากหลังจากเปิดประเทศเต็มที่นักท่องเที่ยวต่างชาติเริ่มทยอยเพิ่มขึ้นในช่วงที่การท่องเที่ยวยังไม่ฟื้นเต็มที่นี้รัฐบาลจึงจะขอความร่วมมือผู้ประกอบการให้ให้ทยอยปรับไปตามกลไกตลาดและจำนวนนักท่องเที่ยวหรือกลับไปยังราคาเดิมก่อนเกิดโควิด19เมื่อสถานการณ์เข้าสู่ภาวะปกติแต่บางส่วนขอให้ยังคงโปรโมชั่นเหมือนช่วงโควิด19เพื่อจูงใจให้คนไทยยังคงเดินทางเข้าไปเที่ยวในพื้นที่ได้”น.ส.ไตรศุลีกล่าว
——————-
วันอาทิตย์ที่ 24 กรกฎาคม 2565
“รมช.ประภัตร” นำทีมกระทรวงเกษตรฯ ลุยแดนอีสาน ส่งมอบโคให้เกษตรกรในโครงการธนาคารโค - กระบือ เพื่อเกษตรกร ตามพระราชดำริ
“รมช.ประภัตร” นำทีมกระทรวงเกษตรฯ ลุยแดนอีสาน ส่งมอบโคให้เกษตรกรในโครงการธนาคารโค - กระบือ เพื่อเกษตรกร ตามพระราชดำริ พร้อมแนะโครงการสานฝันสร้างอาชีพฯ เป็นตัวเลือกแหล่งเงินทุนในการประกอบอาชีพให้กับเกษตรกร
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานมอบโคให้กับเกษตรกรในโครงการธนาคารโค - กระบือเพื่อเกษตรกรตามพระราชดำริ ณ องค์การบริหารส่วนตำบลโคกสี อำเภอเมือง จังหวัดขอนแก่น และเทศบาลตำบลหนองบัว อำเภอเมือง จังหวัดอุดรธานี โดยมีนายสุเทพ มณีโชติ รองผู้ว่าราชการจังหวัดขอนแก่น นายจำรัส กังน้อย รองผู้ว่าราชการจังหวัดอุดรธานี หัวหน้าส่วนราชการกระทรวงเกษตรและสหกรณ์ในพื้นที่ ผู้นำภาคประชาชน ตลอดจนเกษตรกรเข้าร่วม ว่า โครงการธนาคารโค - กระบือเพื่อเกษตรกรตามพระราชดำริ เกิดขึ้นจากพระมหากรุณาธิคุณพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ที่ทรงพระราชทานมอบโค กระบือให้แก่เกษตรกร เพื่อช่วยเหลือเกษตรกรที่ยากจน ทำให้เกษตรกรมีรายได้และมีความเป็นอยู่ที่ดีขึ้น ได้กระบือเป็นทรัพย์สินของตนเอง เป็นการเพิ่มรายได้ ลดรายจ่าย รวมถึงเป็นการสนับสนุนให้เกษตรกรมีส่วนร่วมในการรวมกลุ่ม สร้างความเข้มแข็งให้กับชุมชน
“การมอบโคให้กับเกษตรกรในโครงการธนาคารโค - กระบือเพื่อเกษตรกรตามพระราชดำริ อำเภอเมืองขอนแก่น จังหวัดขอนแก่นในครั้งนี้ กรมปศุสัตว์ได้ดำเนินการส่งมอบโคจำนวน 54 ตัว และส่งมอบให้กับเกษตรกรในพื้นที่อำเภอเมืองอุดรธานี จังหวัดอุดรธานี จำนวน 54 ตัว เพื่อให้เกษตรกรที่เข้าร่วมโครงการฯ ได้นำโคไปใช้ในการประกอบอาชีพ สร้างความมั่นคงในครัวเรือน โดยกรมปศุสัตว์จะส่งเจ้าหน้าที่คอยให้คำแนะนำทั้งในเรื่องการเลี้ยง การดูแล ตลอดจนเรื่องสุขภาพสัตว์อย่างใกล้ชิด” รมช.ประภัตร กล่าว
นอกจากนี้ รมช.ประภัตร ยังได้ชี้แจงและขอความร่วมมือกับหน่วยงานในพื้นที่จังหวัดขอนแก่น และอุดรธานี ให้ช่วยกันผลักดันโครงการ “สานฝันสร้างอาชีพ และยกระดับรายได้เกษตรกร” ซึ่งมีวัตถุประสงค์ในการปล่อยสินเชื่อสำหรับใช้ในการประกอบอาชีพการเกษตร หรืออาชีพนอกภาคเกษตร หรือการลงทุนค้าขาย เพื่อเสริมรายได้ในครัวเรือน เน้นอาชีพที่มีตลาดรองรับชัดเจน มีการประกันราคารับซื้อผลผลิต สามารถสร้างรายได้ในระยะเวลา ไม่เกิน 6 เดือน มีผลตอบแทนเบื้องต้นเพียงพอต่อการดำรงชีพ และสามารถต่อยอดเป็นอาชีพที่มั่นคงต่อไปได้ในอนาคต ซึ่งโครงการดังกล่าว มีเมนูทางเลือกให้กับเกษตรกรในด้านต่าง ๆ ทั้งเมนูอาชีพด้านปศุสัตว์ เมนูอาชีพด้านพืช และเมนูอาชีพด้านประมง โดยสามารถยื่นความประสงค์ขอกู้ตามโครงการได้ 2 ช่องทาง ได้แก่ 1) ยื่นขอกู้เงินที่ธนาคาร ธ.ก.ส. สาขาที่ตนเองมีภูมิลำเนาหรือที่ตั้งของโครงการ (Walk In) และ 2) ให้ผู้ขอกู้ลงทะเบียนยื่นขอสินเชื่อผ่านช่องทาง Line Official : BAAC Family และนัดหมายผู้ขอกู้ผ่านระบบนัดหมาย โดยวงเงินกู้สูงสุดรายละไม่เกิน จำนวน 100,000 บาท แต่ต้องไม่เกินค่าใช้จ่ายและหรือค่าลงทุนจริงของลูกค้าแต่ละราย
วันอาทิตย์ที่ 5 มิถุนายน 2565
โฆษกรัฐบาลเตือนหน่วยงานเกี่ยวข้องเข้มงวดตรวจสอบถิ่นกำเนิดสินค้าก่อนส่งออก นายกฯ ห่วงสินค้าไทยขาดความน่าเชื่อถือจากคู่ค้าสหรัฐฯ และสหภาพยุโรป ดีใจโอกาสส่งออกวัตถุดิบอาหารยังพุ่ง ปลื้มผลิตภัณฑ์จากแมลงฮิตในตลาดสหรัฐฯ ต่อเนื่อง
โฆษกรัฐบาลเตือนหน่วยงานเกี่ยวข้องเข้มงวดตรวจสอบถิ่นกำเนิดสินค้าก่อนส่งออก นายกฯ ห่วงสินค้าไทยขาดความน่าเชื่อถือจากคู่ค้าสหรัฐฯ และสหภาพยุโรป ดีใจโอกาสส่งออกวัตถุดิบอาหารยังพุ่ง ปลื้มผลิตภัณฑ์จากแมลงฮิตในตลาดสหรัฐฯ ต่อเนื่อง
วันนี้ (5 มิถุนายน 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงสินค้าส่งออกไทยขาดความน่าเชื่อถือจากคู่ค้าตะวันตก กำชับหน่วยงานที่เกี่ยวข้องตรวจสอบถิ่นกำเนิดสินค้าก่อนส่งออกอย่างเข้มงวด หลังกระทรวงพาณิชย์ออกเตือนผู้ประกอบการถึงหลักเกณฑ์ประเภท Form C/O ทั่วไป สำหรับการส่งออกสินค้าไปยังสหรัฐอเมริกาและสหภาพยุโรป โดยเป็นการดำเนินการเพื่อป้องกันการหลบเลี่ยงมาตรการทางการค้าที่ประเทศนำเข้ากำหนด
ซึ่งกรมการค้าต่างประเทศ ระบุว่า หากพบสินค้าผลิตไม่ถูกต้องตามกฎถิ่นกำเนิดที่ประเทศปลายทางกำหนด จะส่งผลให้ผู้ส่งออกถูกเรียกเก็บอากรเพิ่มจากประเทศปลายทาง และไทยอาจถูกมองว่าเป็นฐานในการแอบอ้างถิ่นกำเนิดสินค้าได้ โดยผู้ส่งควรตอบสอบสินค้าที่จะส่งออกว่ามีการผลิตถูกต้องตามกฎถิ่นกำเนิดที่ประเทศปลายทางกำหนดหรือไม่ เพื่อป้องกันผลเสียหายดังกล่าวที่อาจเกิดขึ้นได้ในอนาคต
โฆษกประจำสำนักนายกรัฐมนตรี กล่าวว่า จากปัญหาความมั่นคงทางอาหารทำให้เกิดการระงับส่งออกสินค้าทางการเกษตรและอาหารในหลายประเทศ เป็นโอกาสของไทยในการส่งเสริมการส่งออกสินค้าทางการเกษตรและอาหารที่มีปริมาณผลผลิตสูงกว่าความต้องการบริโภคภายในประเทศออกสู่ตลาดโลก จึงขอให้หน่วยงานทุกฝ่ายร่วมบูรณาการการดำเนินงานเพื่อเสริมสร้างศักยภาพด้านการส่งออกให้พัฒนายิ่งขึ้นอย่างยั่งยืน อีกทั้งแสวงหาโอกาสให้สินค้าไทยออกสู่ตลาดต่างประเทศอย่างมีประสิทธิภาพ
รัฐบาลมุ่งมั่นเดินหน้าประเทศไปสู่การเป็นครัวโลก ประเทศไทยได้ชื่อว่าเป็นอู่ข้าวอู่น้ำ มีผลผลิตที่หลากหลาย แม้ปัจจุบันโลกกำลังเผชิญกับความท้าทาย ซึ่งการจะผลักดันให้ประเทศไทยเป็นครัวของโลก จะต้องประสานงานกับทุกหน่วยงานที่เกี่ยวข้อง ควบคู่ไปกับความยั่งยืนทางสิ่งแวดล้อม ที่ถือเป็นหัวใจสำคัญในการขับเคลื่อนเศรษฐกิจ เพื่อเดินหน้าประเทศไทยต่อไป โดยนายกฯ ยินดีที่สินค้าแมลง โปรตีนจากแมลง และอาหารจากแมลงไทย กำลังเป็นที่นิยมในสหรัฐฯ มีการขยายตัวของตลาดอย่างต่อเนื่องจากเทรนด์การบริโภคอาหารและการออกกำลังกายเพื่อสุขภาพในปัจจุบัน ซึ่งอาหารจากแมลงเป็นโปรตีนทางเลือกที่อุดมไปด้วยสารอาหาร มีคุณค่าทางโภชนาการสูง มีวิตามินและแร่ธาตุ สามารถบริโภคได้ในหลากหลายรูปแบบ
“นายกรัฐมนตรีกำชับทุกฝ่ายในการตรวจสอบสินค้าส่งออกให้ตรงกับมาตรการของคู่ค้าอย่างเข้มงวดเพื่อรักษามาตรฐานและความเชื่อมั่น ขอบคุณทุกหน่วยงานที่เกี่ยวข้องในการร่วมแก้ไขปัญหาด้านการส่งออกและผลักดันผลผลิตสินค้าไทยให้เป็นที่รู้จักในตลาดต่างประเทศมากยิ่งขึ้น พร้อมยินดีที่ไทยมีศักยภาพในการรับมือปัญหาด้านความมั่นคงทางอาหาร อีกทั้งผู้ประกอบการมีความพร้อมต่อการพัฒนาอุตสาหกรรมอาหารอย่างต่อเนื่อง ซึ่งสามารถตอบโจทย์เทรนด์โลกด้านการรักษาสุขภาพและยับยั้งภาวะโลกร้อนด้วยนวัตกรรมการบริโภคทางเลือกใหม่อย่างเป็นรูปธรรม” นายธนกรฯ กล่าว
วันพฤหัสบดีที่ 25 พฤศจิกายน 2564
กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 4 จังหวัดประจำวันที่ 25 พฤศจิกายน 2564 เวลา 08.30 น. สามารถสัญจรผ่านได้ 7 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 25 พฤศจิกายน 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 4 จังหวัด สามารถสัญจรผ่านได้ 7 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 25 พฤศจิกายน 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 4 จังหวัด ได้แก่ พระนครศรีอยุธยา ร้อยเอ็ด สุพรรณบุรี และนครปฐม สามารถสัญจรผ่านได้ 7 สายทาง ดังนี้
1. สายทาง อย.5034 แยกทางหลวงชนบท อย.3006 (กม. ที่ 0+900) - บ้านดอนทอง อำเภอลาดบัวหลวง และเสนา จังหวัดพระนครศรีอยุธยา น้ำท่วมสูง 25 เซนติเมตร (ช่วง กม. ที่ 0+000 - 7+250)
2. สายทาง อย.3049 แยก ทล.340 (กม. ที่ 55+900) - บ้านบางตาเถร อำเภอลาดบัวหลวง จังหวัดพระนครศรีอยุธยา น้ำท่วมสูง 30 เซนติเมตร (ช่วง กม. ที่ 0+000 - 8+530)
3. สายทาง สพ.4100 แยก ทล.3422 (กม. ที่ 27+020) - บ้านสองพี่น้อง อำเภอสองพี่น้อง จังหวัดสุพรรณบุรี น้ำท่วม 30 เซนติเมตร (ช่วง กม. ที่ 1+800 - 2+000)
4. สายทาง สพ.005 สะพานบางแม่หม้าย - บางเลน อำเภอบางปลาม้า จังหวัดสุพรรณบุรี น้ำท่วม 15 เซนติเมตร (ช่วง กม. ที่ 0+200 - 0+800)
5. สายทาง สพ.014 สะพานบางซอ อำเภอสองพี่น้อง จังหวัดสุพรรณบุรี น้ำท่วม 5 เซนติเมตร (ช่วง กม. ที่ 0+100 - 0+200)
6. สายทาง นฐ.058 สะพานบางไผ่นารถข้ามแม่น้ำท่าจีน อำเภอบางเลน จังหวัดนครปฐม น้ำท่วม 5 เซนติเมตร (ช่วง กม. ที่ 0+000 - 0+363)
7. สายทาง รอ.033 ถนนเชิงลาดสะพานข้ามลำน้ำชี สะพานคุยโพธิ์ - หนองแก่ง อำเภอโพธิ์ชัย จังหวัดร้อยเอ็ด น้ำท่วมสูง 25 เซนติเมตร (ช่วง กม. ที่ 2+550 - 3+150)
ทั้งนี้ ทช. ได้ติดตั้งป้ายเตือนประชาชน เตรียมความพร้อมบุคลากร เครื่องมือและเครื่องจักร เร่งเข้าซ่อมแซมฟื้นฟูสายทางที่ประสบอุทกภัยทันทีหลังน้ำลด เพื่อบรรเทาความเดือดร้อนให้กับประชาชน พร้อมทั้งติดตามสถานการณ์อย่างใกล้ชิด ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดยประชาชนสามารถแจ้งเหตุอุทกภัยหรือสอบถามเส้นทางได้ที่สายด่วนกรมทางหลวงชนบท โทร. 1146
วันอาทิตย์ที่ 5 มิถุนายน 2565
โฆษกรัฐบาลเผยนายกรัฐมนตรีกำชับแม้ผ่อนคลายมาตรการแทบจะเป็นปกติ แต่ยังต้องป้องกันตนเองตามมาตรการสาธารณสุขอย่างเคร่งครัด หวังเศรษฐกิจฟื้นตัวตามที่คาดการณ์
โฆษกรัฐบาลเผยนายกรัฐมนตรีกำชับแม้ผ่อนคลายมาตรการแทบจะเป็นปกติ แต่ยังต้องป้องกันตนเองตามมาตรการสาธารณสุขอย่างเคร่งครัด หวังเศรษฐกิจฟื้นตัวตามที่คาดการณ์ โดยพบผู้ติดเชื้อโควิด-19 รายใหม่ 3,236 ราย
วันนี้ (5 มิถุนายน 2565) นายธนกร วังบุญคงชนะ โฆษกประจำสำนักนายกรัฐมนตรีเผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอความร่วมมือประชาชนทุกคนยังคงปฏิบัติตามมาตรการสาธารณสุขอย่างเคร่งครัดต่อไป ถึงแม้ว่ารัฐบาลได้ผ่อนคลายมาตรการต่าง ๆ แทบจะเป็นปกติแล้ว สิ่งสำคัญคือต้องสวมหน้ากากอนามัยก่อนออกจากบ้านทุกครั้ง และฉีดวัคซีนเข็มกระตุ้น ตามเกณฑ์ที่กระทรวงสาธารณสุขกำหนด ทั้งนี้เพื่อป้องกันตนเองจากเชื้อโควิด-19 และโรคติดต่ออื่น ที่อาจเกิดขึ้นได้ในช่วงฤดูฝนนี้ สำหรับด้านสถานประกอบการต่าง ๆ โรงเรียน ที่ทำงาน ถึงแม้ว่ามีการผ่อนคลายไม่จำเป็นต้องตรวจ ATK ทุกสัปดาห์ แต่ยังคงต้องดำเนินตามมาตรการ Covid Free Setting อย่างเคร่งครัด รักษาความสะอาดของพื้นที่ ป้องกันเชื้อโรค เพื่อให้ผู้เข้าใช้บริการมั่นใจได้ว่าปลอดโรค ปลอดภัย ทั้งนี้เพื่อช่วยให้ประเทศสามารถเดินต่อไปได้ และเพื่อให้เศรษฐกิจฟื้นตัวกลับมาได้ตามที่คาดการณ์ไว้
สำหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 3,236 ราย จำแนกเป็น ผู้ป่วยในประเทศ 3,234 ราย ผู้ป่วยมาจากต่างประเทศ 2 ราย ผู้เสียชีวิตเพิ่มขึ้น 28 ราย ผู้ที่กำลังรักษาตัว 32,253 ราย และมียอดผู้ที่หายป่วยกลับบ้านแล้ว 5,011 ราย ทำให้มียอดผู้ป่วย ยืนยันสะสมตั้งแต่ 1 ม.ค. 65 จำนวน 2,243,358 ราย จำนวนผู้ที่หายป่วยสะสมจำนวน 2,235,875 ราย จำนวนผู้ป่วยปอดอักเสบรักษาตัวอยู่ในโรงพยาบาล 775 ขณะที่รายงานภาพรวมการฉีดวัคซีนโควิด-19 สรุปจำนวนผู้ที่ได้รับได้รับวัคซีนสะสม ตั้งแต่ 28 ก.พ. 64 - 3 มิ.ย. 65 รวม 138,103,194 โดส ใน 77 จังหวัด แบ่งเป็นผู้ได้รับวัคซีนเข็มที่ 1 สะสม 56,791,492 โดส ผู้ได้รับวัคซีนเข็มที่ 2 สะสม 52,778,065 โดส และผู้ได้รับวัคซีนเข็มที่ 3 ขึ้นไปสะสม 28,533,637 โดส
วันอาทิตย์ที่ 19 ธันวาคม 2564
รัฐบาล เผยความคืบหน้า แอปพลิเคชัน “ทางรัฐ” ขับเคลื่อนนโยบายรัฐบาลดิจิทัล “Citizen Portal รวมศูนย์บริการภาครัฐไว้เป็นแหล่งเดียว ให้ประชาชนเข้าถึงได้อย่างสะดวก
รัฐบาล เผยความคืบหน้า แอปพลิเคชัน “ทางรัฐ” ขับเคลื่อนนโยบายรัฐบาลดิจิทัล “Citizen Portal รวมศูนย์บริการภาครัฐไว้เป็นแหล่งเดียว ให้ประชาชนเข้าถึงได้อย่างสะดวก
(19 ธ.ค. 64)นางสาวรัชดา ธนาดิเรก รองโฆษกประจำสำนักนายกรัฐมนตรี กล่าวถึงความคืบหน้าของการเปิดใช้งานแอปพลิเคชัน “ทางรัฐ” ซึ่งเป็นแพลตฟอร์มกลางที่รวบรวมการให้บริการของภาครัฐที่สำคัญไว้เป็นแหล่งเดียวผ่านสมาร์ทโฟน เพื่ออำนวยความสะดวกให้แก่ประชาชน ครอบคลุมการค้นหาข้อมูลและรับบริการภาครัฐ การยื่นคําขอ จองคิว ตรวจสอบสิทธิ ร้องเรียน ชําระเงิน ตลอดจนบริการข้อมูลและคําปรึกษา โดยปัจจุบันครอบคลุมการให้บริการกว่า 45 รายการแล้ว เช่น การตรวจสอบสิทธิประกันสังคม ทะเบียนราษฎร์ ข้อมูลเครดิตบูโร สิทธิหลักประกันสุขภาพ และบริการจ่ายค่าน้ำค่าไฟ ทั้งนี้ แอพพลิเคชันทางรัฐ ได้ดำเนินการภายใต้ แผนแม่บทพอร์ทัลกลางเพื่อประชาชนระยะ 3 ปี (Citizen Portal Roadmap) ซึ่งขณะนี้อยู่ใน “ระยะที่ 2 หรือ ระยะเติมเต็ม” หมายถึง การขยายขอบเขตการให้บริการให้ครอบคลุมยิ่งขึ้นกว่าในระยะที่ 1 โดยจากด้าน “สิทธิและสวัสดิการ”จะขยายออกไปให้ครอบคลุมถึงด้าน “งานบริการยอดนิยม” อาทิ ภาษีที่ดิน ภาษีรถยนต์ การขอป้ายทะเบียน และการขึ้นทะเบียนเกษตรกร
แผนแม่บทพอร์ทัลกลางเพื่อประชาชนระยะ 3 ปี (Citizen Portal Roadmap) แบ่งเป็น 3 ระยะ ได้แก่
1). ระยะเริ่มต้น (ปีงบประมาณ พ.ศ. 2564) การให้บริการจะครอบคลุมเกี่ยวกับ “สิทธิและสวัสดิการ” เช่น เงินอุดหนุนเด็กแรกเกิด สิทธิประกันสังคม เบี้ยยังชีพผู้สูงอายุ ลงทะเบียนทาบัตรประจาตัวคนพิการ เงินเบี้ยความพิการ
2). ระยะเติมเต็ม (ปีงบประมาณ พ.ศ.2565) การให้บริการจะขยายขอบเขตมากยิ่งขึ้น ครอบคลุมถึงเรื่อง “งานบริการยอดนิยม” รวมทั้งสิ้น 60 บริการ เช่น ภาษีท่ีดิน ภาษีรถยนต์ ขอป้ายทะเบียนรถ การขึ้นทะเบียนเกษตรกร
3). ระยะต่อยอด ( ปีงบประมาณ พ.ศ.2566) การให้บริการจะขยายขอบเขตมากยิ่งขึ้นอีก ครอบคลุมถึงเรื่อง “งานบริการเฉพาะทาง” ได้แก่ การเงินและภาษี การเดินทาง ความมั่นคงปลอดภัย ที่อยู่อาศัยและที่ดิน การทำงาน การเกษตร การศึกษา สิทธิพลเมือง ทะเบียนราษฎร สิ่งแวดล้อม สิทธิและสวัสดิการขั้นพื้นฐาน รวมทั้งสิ้น 60 รายการ เช่น การแจ้งเกิด ข้อมูลทางด่วนแก้หนี้ การขอเงินทุนกู้ยืมเพื่อบรรเทาความเดือดร้อนด้านการเกษตร การหางานสำหรับคนพิการ การจองเลขทะเบียนรถยนต์ และการขอความช่วยเหลือคนไทยในต่างแดน
รองโฆษกรัฐบาล กล่าวเพิ่มเติมว่า พลเอก ประยุทธ์ จันทร์โอชา นายกรัฐมนตรีให้ความสำคัญกับการพัฒนาแอปพลิเคชั่นดังกล่าว และเน้นย้ำถึงการรับฟังเสียงของประชาชนในการรับบริการภาครัฐประเภทต่างๆ ไม่ว่าจะเรื่องการขาดการบูรณาทางข้อมูลระหว่างหน่วยงานรัฐ การต้องเตรียมหรือรวบรวมเอกสารจำนวนมาก และการไม่ได้รับข้อมูลเกี่ยวกับสิทธิหรือสวัสดิการที่ตนเองพึงได้รับ และเพื่อเป็นการพัฒนาการอำนวยความสะดวกแก่ประชาชนอย่างสูงสุดอย่างต่อเนื่อง สำนักงานพัฒนารัฐบาลดิจิทัล อยู่ระหว่างการจัดทำและรับฟังความคิดเห็นเกี่ยวกับ (ร่าง)แผนพัฒนารัฐบาลดิจิทัล พ.ศ. 2566-2570 ซึ่งจะครอบคลุม 6 ด้าน ประกอบด้วย การศึกษา สุขภาพและการแพทย์ การเกษตร ความเหลื่อมล้ำทางสิทธิสวัสดิการประชาชน การมีส่วนร่วมและตรวจสอบได้โดยประชาชน และการส่งเสริมวิสาหกิจขนาดกลางและขนาดย่อม (SME) เพื่อวางแผนการพัฒนารัฐบาลดิจิทัลที่ตอบสนองความต้องการและประโยชน์ของประชาชนต่อไป
วันอาทิตย์ที่ 17 เมษายน 2565
โฆษกรัฐบาลเผย "นายกฯ" เตือนประชาชนที่จะเดินทางข้ามพื้นที่ ตรวจสอบสภาพภูมิอากาศตลอดเส้นทางการเดินทาง ขณะที่กรมอุตุนิยมวิทยาประกาศ "พายุฤดูร้อน" 17-18 เมษายน นี้ โดยวันนี้ มีผู้ป่วยติดเชื้อรายใหม่ รวม 17,775 ราย
โฆษกรัฐบาลเผย "นายกฯ" เตือนประชาชนที่จะเดินทางข้ามพื้นที่ ตรวจสอบสภาพภูมิอากาศตลอดเส้นทางการเดินทาง ขณะที่กรมอุตุนิยมวิทยาประกาศ "พายุฤดูร้อน" 17-18 เมษายน นี้ โดยวันนี้ มีผู้ป่วยติดเชื้อรายใหม่ รวม 17,775 ราย
วันที่ 17 เมษายน 2565 นายธนกร วังบุญคงชนะ โฆษกประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมเตือนประชาชนที่จะเดินทางข้ามพื้นที่ ทั้งกลับจากภูมิลำเนาและกลับจากการท่องเที่ยว เพื่อกลับเข้ามาทำงานหลังวันหยุดต่อเนื่องในช่วงเทศกาลสงกรานต์ว่า ควรตรวจสอบสภาพภูมิอากาศตลอดเส้นทางการเดินทาง ขณะที่ กรมอุตุนิยมวิทยา ออกประกาศเตือนฉบับที่ 7 ให้ทุกภาคเตรียมรับมือ "พายุฤดูร้อน" ในช่วงวันที่ 17-18 เมษายน 2565 ซึ่งหลายจังหวัดจะมีสภาพอากาศ ฝนฟ้าคะนอง ลมกระโชกแรง ลูกเห็บตกบางแห่ง แนะผู้ขับขี่ควรตรวจเช็คความพร้อมของยานพาหนะก่อนการเดินทาง พักผ่อนให้เพียงพอ ขับขี่ยานพาหนะด้วยความระมัดระวังและปฏิบัติตามกฎหมายอย่างเคร่งครัด
ทั้งนี้ จากสถิติในช่วง 5 วันที่ผ่านมา (11 – 15 เม.ย. 65) พบสาเหตุหลักของการเกิดอุบัติเหตุ ยังคงเกิดจากการขับรถเร็วเกินกว่าที่กฎหมายกำหนด การดื่มแล้วขับ และการตัดหน้ากระชั้นชิด ทั้งนี้ นายกรัฐมนตรี ยังฝากหน่วยงานที่เกี่ยวข้องลงพื้นที่ จัดจุดบริการเพื่ออำนวยความสะดวกให้กับประชาชน เดินทางได้อย่างปลอดโรค ปลอดภัยด้วย
ทั้งนี้ ประกาศกรมอุตุนิยมวิทยารายงานว่า บริเวณความกดอากาศสูงหรือมวลอากาศเย็นกำลังปานกลางได้แผ่ลงมาปกคลุมถึงประเทศลาวตอนบน ภาคตะวันออกเฉียงเหนือของประเทศไทยและทะเลจีนใต้แล้ว ในขณะที่ประเทศไทยมีอากาศร้อนถึงร้อนจัด ลักษณะเช่นนี้จะทำให้บริเวณดังกล่าวมีพายุฤดูร้อนเกิดขึ้นในช่วงวันที่ 17-18 เมษายน 2565 โดยภาคตะวันออกเฉียงเหนือจะได้รับผลกระทบก่อน และภาคเหนือ ภาคกลาง ภาคตะวันออก รวมทั้งกรุงเทพมหานครและปริมณฑลภาคใต้ตอนบน จะได้รับผลกระทบในระยะถัดไป จึงขอให้ประชาชนเดินทางด้วยความระมัดระวัง
สำหรับสถานการณ์การแพร่ระบาดของโควิด-19 วันนี้  ผู้ป่วยติดเชื้อรายใหม่ วันอาทิตย์ที่ 17 เมษายน 2565 รวม 17,775 ราย จำแนกเป็น ผู้ป่วยจากในประเทศ 17,693 ราย ผู้ป่วยมาจากต่างประเทศ 82 ราย ผู้ป่วยสะสม 1,806,524 ราย (ตั้งแต่ 1 มกราคม 2565) หายป่วยกลับบ้าน 24,545 ราย หายป่วยสะสม 1,620,029 ราย (ตั้งแต่ 1 มกราคม 2565) ผู้ป่วยกำลังรักษา 214,554 ราย เสียชีวิต 128 ราย จำนวนผู้ป่วยปอดอักเสบ รักษาตัวอยู่ในโรงพยาบาล 2,079 ราย เฉลี่ยจังหวัดละ 27 รายอัตราครองเตียง ร้อยละ 26.5
................
วันจันทร์ที่ 4 กรกฎาคม 2565
กรมทางหลวงชนบทซ่อมสร้างผิวจราจรพร้อมขยายถนนสาย สร.3027 แยก ทล.214 - บ้านเมืองลีง อำเภอท่าตูมและจอมพระ จังหวัดสุรินทร์
ส่งเสริมเศรษฐกิจการท่องเที่ยวศูนย์การศึกษาหมู่บ้านช้าง เพิ่มศักยภาพการคมนาคมระหว่างจังหวัดให้มีประสิทธิภาพ เพื่อความสะดวกปลอดภัยของป
กรมทางหลวงชนบท (ทช.) กระทรวงคมนาคม ดำเนินโครงการซ่อมสร้างผิวทางแอสฟัลท์ติกคอนกรีต งานบำรุงถนนทางหลวงชนบทสาย สร.3027 แยกทางหลวงแผ่นดินหมายเลข 214 - บ้านเมืองลีง อำเภอท่าตูมและจอมพระ จังหวัดสุรินทร์
ถนนทางหลวงชนบทสาย สร.3027 แยกทางหลวงแผ่นดินหมายเลข 214 - บ้านเมืองลีง อำเภอท่าตูมและจอมพระ จังหวัดสุรินทร์ เป็นเส้นทางที่เชื่อมระหว่างอำเภอท่าตูม จังหวัดสุรินทร์ กับอำเภอสตึก จังหวัดบุรีรัมย์ เป็นเส้นทางเข้าสู่แหล่งท่องเที่ยวที่สำคัญ คือ ศูนย์การศึกษาหมู่บ้านช้างบ้านตากลาง จึงทำให้มีประชาชนและนักท่องเที่ยวใช้ถนนเส้นดังกล่าวเป็นจำนวนมากถึง 6,879 คันต่อวัน ทั้งนี้ เพื่อเป็นการส่งเสริมเศรษฐกิจการท่องเที่ยวและการขนส่งพืชผลทางการเกษตรในพื้นที่ให้สามารถขนส่งออกสู่ตลาดได้อย่างสะดวกรวดเร็วปลอดภัยในทุกฤดู รวมถึงช่วยเพิ่มศักยภาพการคมนาคมขนส่งระหว่างจังหวัดสุรินทร์ไปยังจังหวัดบุรีรัมย์ ให้ประชาชนและนักท่องเที่ยวเดินทางได้อย่างสะดวกรวดเร็วปลอดภัยมากยิ่งขึ้น ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ทช. จึงได้ดำเนินการซ่อมสร้างผิวจราจรและบำรุงถนนสายดังกล่าว ประกอบด้วย การขยายความกว้างจากถนนเดิมเป็น 8 - 12 เมตร ระยะทาง 9.3 กิโลเมตร งานเสริมผิวจราจร รวมระยะทาง 2.2 กิโลเมตร รวมถึงการติดตั้งไฟฟ้าส่องสว่าง อุปกรณ์อำนวยความปลอดภัย โดยใช้งบประมาณในการดำเนินงาน 99.952 ล้านบาท ปัจจุบันขั้นตอนการดำเนินงานอยู่ระหว่างงานดินถมคันทาง ซึ่งคาดว่าจะแล้วเสร็จสมบูรณ์ในช่วงเดือนมีนาคม 2566